Rembo dēls
Rembo dēls (angļu: Son of Rambow) ir 2007. gada Apvienotās Karalistes, Vācijas un Francijas kopražojuma kinokomēdija, kuras režisors ir Gārts Dženings. Filma ir par diviem puikām, kuri 1980. gadu Anglijā, vasaras sākumā apņemas izveidot filmu, iedvesmojoties no slavenās 1982. gada filmas "Rembo I: pirmās asinis" (First Blood) ar Silvestru Stalloni galvenajā lomā. Tajā galvenās lomas attēlo Bills Milners, Vills Poulters, Nīls Dadžens, Eisa Baterfīlds, Pols Riters un Edgars Raits. Filmas pirmizrāde notika 2007. gada 22. janvārī Sandensas filmu festivālā.